text: [{"text_idx": "#000001", "text": "Labour vil ste\u00f0ga gass- og oljuleiting"}, {"text_idx": "#000002", "text": "F\u00f8roya Na\u0301ttu\u0301ru- og Umhv\u00f8rvisfelag, FNU, fegnast um, at bretski arbei\u00f0araflokkurin, Labour, vil ste\u00f0ga ny\u0301ggjum gass- og oljuvirksemi i\u0301 Nor\u00f0sjo\u0301num. Hetta er i\u0301 samsvari vi\u00f0 Pari\u0301s-sa\u0301ttma\u0301lan og eitt tekin til politisku skipanina i\u0301 F\u00f8royum um at lata oljuna, sum kanska finst i\u0301 undirgrundini, liggja"}, {"text_idx": "#000003", "text": "Bretski arbei\u00f0araflokkurin, Labour, \u00e6tlar at ste\u00f0ga \u00f8llum ny\u0301ggjum olju- og gassvirksemi i\u0301 Nor\u00f0sjo\u0301num. Hetta bo\u00f0a\u00f0u bretskir fj\u00f8lmi\u00f0lar fra\u0301 seinasta vikusskifti, og hevur Labour-flokkurin va\u0301tta\u00f0 ti\u0301\u00f0indini."}, {"text_idx": "#000004", "text": "Avger\u00f0in er li\u00f0ur i\u0301 eini st\u00f8rri \u00e6tlan hja\u0301 Labour, sum hevur til endama\u0301l at gera Bretland til eitt sto\u0301rveldi innan varandi orkukeldur og at skapa fleiri hundra\u00f0 tu\u0301sund ny\u0301ggj arbei\u00f0spla\u0301ss i\u0301 einum bur\u00f0ardyggum orkui\u0301dna\u00f0i."}, {"text_idx": "#000005", "text": "Labour \u00e6tlar, at eingi ny\u0301ggj loyvi skulu ver\u00f0a latin til gass- og oljuvirksemi i\u0301 Nor\u00f0sjo\u0301num, men at verandi loyvi kunnu halda fram. Hetta er i\u0301 ands\u00f8gn vi\u00f0 politikkin hja\u0301 konservativu bretsku stjo\u0301rnini, sum stu\u00f0lar framhaldandi u\u0301tbygging av olju- og gassi\u0301dna\u00f0inum i\u0301 Nor\u00f0sjo\u0301num."}, {"text_idx": "#000007", "text": "Labour-fra\u0301bo\u00f0anin er i\u0301 samsvari vi\u00f0 tilm\u00e6lini, sum skulu for\u00f0a fyri, at alheims upphitingin ikki f\u00e6r vanlukkuligar fylgjur."}, {"text_idx": "#000008", "text": "Ma\u0301li\u00f0 i\u0301 Pari\u0301s-sa\u0301ttma\u0301lanum er, at hitin a\u0301 j\u00f8r\u00f0ini ma\u0301 ikki h\u00e6kka meira enn 1,5 stig, og samb\u00e6rt altjo\u0301\u00f0a ve\u00f0urlagsnevndini hja\u0301 ST, IPCC, er u\u0301tla\u0301ti\u00f0 longu fra\u0301 teimum verandi fossilu orkukeldunum no\u0301g sto\u0301rt, i\u0301 sja\u0301lvum s\u00e6r, at raka vandamarki\u00f0."}, {"text_idx": "#000009", "text": "I\u0301 eini fra\u0301grei\u00f0ing fra\u0301 altjo\u0301\u00f0a granskingarstovninum International Energy Agency i\u0301 2021 var ni\u00f0urst\u00f8\u00f0an, at skal 1,5C -ma\u0301li\u00f0 i\u0301 Pari\u0301savtaluni r\u00f8kkast, er ney\u00f0ugt at ste\u00f0ga \u00f8llum ny\u0301ggjum olju- og gassvirksemi fra\u0301 2022 at rokna. Hetta sama hava a\u00f0rir granskingarstovnan eisini sagt."}, {"text_idx": "#000010", "text": "Ta\u00f0, at annar av sto\u0301ru flokkunum i\u0301 Bretlandi \u00e6tlar at leggja uppskot fram at banna \u00f8llum ny\u0301ggjum olju- og gass\u00e6tlanum a\u0301 bretska landgrunninum eru go\u0301\u00f0 og upplyftandi ti\u0301\u00f0indi. Hetta ber bo\u00f0 um, at vitanin og tilvitanin um ve\u00f0urlagsbroytingarnar, sum eru elvdar av no\u0301gva CO2 u\u0301tla\u0301tinum fra\u0301 fossilum brennievni, vinna fram millum politikararnar."}, {"text_idx": "#000013", "text": "FNU vo\u0301nar, at politisku flokkarnir leggja s\u00e6r politiska umskifti\u00f0 i\u0301 Bretlandi i\u0301 geyma. U\u0301tmeldingarnar eru eitt greitt tekn fra\u0301 okkara n\u00e6rmastu grannum um, at ta\u00f0 bl\u00e6sa ny\u0301ggir politiskir vindar i\u0301 politisku skipanini a\u0301 orku\u00f8kinum, og at hetta er so avgj\u00f8rt ikki r\u00e6tta l\u00f8tan hja\u0301 F\u00f8royum, at fara undir eitt olju\u00e6vinty\u0301r."}]